गांव बराही में रविवार को कुश्ती दंगल का आयोजन किया गया। दंगल में पहले नंबर की एक लाख रुपये इनामी कुश्ती में सोनीपत के पहलवान मौसम खत्री को विजेता घोषित किया गया। करीब 20 मिनट के संघर्ष के बाद लीलू अखाड़ा लाडपुर के पहलवान यूपी के मथुरा निवासी उमेश ने मैदान छोड़ दिया। इस कारण मौसम को आयोजकों की ओर से विजेता घोषित कर दिया गया। देर शाम तक चले इस दंगल में आयोजकों की ओर से पहले नंबर की कुश्ती मौसम खत्री व उमेश के बीच कराई गई। इस कुश्ती में दोनों पहलवानों ने काफी देर तक जीत के लिए संघर्ष किया